
S ad je već sigurno: mijenja 
se podneblje našeg planeta. 
Kako i u kojemu smjeru, nit¬ 
ko ne zna pouzdano. Ne zna to cak 
ni Svjetska meteorološka organiza¬ 
cija koja je, unatoč mnoštvu 
znanstvenika, istraživača i izumite¬ 
lja što ih okupija, morala priznati 

u izvještaju za 1976: »I dalje samo 
površno znamo za razloge sadas 
njih vremenskih fluktuacija.« Slije 
di salamonsko priznanje: »Na teme¬ 
lju nama dostupnih elemenata 
može se predvidjeti i postepeni pov- 
ratak hladnom podneblju, i općem 
to toplija klima na Zemlji.« Ipak, 
znanstvenici su, u većini slučajeva, 
naklonjeni prognozi zahlađivanja. 

»Zemlja je«, tvrdi sa sigurnošću 
britanski klimatolog i paleogeograf 
Hubert Lamb, »ušla u jedno od svo¬ 
jih hladnih razdoblja i kreće 1 “ 
prema malenome ledenom dobu. 
Premda ono neće dugo trajati, ipak 
ćemo njegove posljedice osjećati 
godinama. Na primjer, proteci ce 
desetljeća prije nego što se, jedan 
put rashlađen. Atlantski ocean uspi- 
je ponovo ugrijatl.« 

Lambova pretpostavka temelji se 
na mnogim činjenicama koje upozo¬ 
ravaju na tu pojavu i koje je reg - 
striralo 15 tisuća nepokretnih i po- 


Klima se mijenja, nestaju 
jeseni i proljeće, manje je 
sunčanih dana u svijetu. 
Zašto? Najčešće se to pri¬ 
pisuje Sunčevim pjegama, 
a sve više i zagađivanju 
okoline. Piše LUIGI 

kretnih stanica, rasutih po cijelome 
Svijetu, uz meteorološke satelite 
koji, u sve većem broju, ispituju 
nebo. 

Evo nekih uočenih znakova: po¬ 
čevši od 1959. prosječna temperatu¬ 
ra niže atmosfere, što leži iznad 
Zemljina pojasa, između 65. i 90. 
stupnja sjeverne širine, smanjila se 
za 0,56 stupnjeva; skandinavske 
površine pod snijegom, a zimi i 
pod ledom, povećale su se 12 posto; 
Sjeverno ledeno more hladi se u 
prosjeku 1 do 2 stupnja na godinu, 
a 3 do 6 stupnjeva u zimskim mje¬ 
secima, itd. 

Posljedice: velika klimatska po¬ 
micanja s teškim posljedicama u 
tropskim krajevima Afrike 1975. i 
1976. kao i na prostranim područji¬ 
ma Azije, te smanjenje prosječnog 
broja sunčanih dana u cijelome svi¬ 
jetu. 

SAMRTNO PROLJEĆE 

Najviše je to utjecalo na dva pri¬ 
jelazna razdoblja, na proljeće i na 
jesen, kojih gotovo više nema u tra¬ 
dicionalnoj smjeni godišnjih doba. 


Statistički podaci vezani za to poti¬ 
ču na najrazličitije pretpostavke, 
ali nešto je sigurno — nestanak ili, 
u najmanju ruku, skraćivanje prije¬ 
laznih razdoblja imalo je posve 
određene posljedice na raznim po¬ 
dručjima. Jedan od najpouzdanijih 
barometara stanja bila je posljed¬ 
njih godina industrija odjeće. 

»Prešli smo«, kaže Domenico Bo- 
soni, komercijalni direktor robnih 
kuća Penney, »s prodaje teške odje¬ 
će izravno na ljetnu, gotovo preska¬ 
čući prijelazno razdoblje. Osobito 
se to odrazilo na dječju modu — s 
ogrtača iznad pulovera, prešlo se 
na sam pulover i odmah zatim na 
traperice s majicom.« 

Elio Borsetto, savjetnik u robnoj 
kući COIN, kaže: »Posljednjih godi¬ 
na pokušavamo svesti na minimum 
modele i količine u asortimanu za 
prijelazna razdoblja.« 

Carlo Nanni, šef marketinga UPI- 
M-a: »Posljednjih pet godina zima 
proguta veći dio prijelaznog razdob¬ 
lja. U nas to postaje trajna tenden¬ 
cija.« 

Podjednako se smanjuje i druga 
proizvodnja vezana za kretanje kli¬ 
me. Prema podacima UNIDAL-a, 
tvrtke nastale integracijom Motte i 
Alemagne, potrošnja napitaka u 
vremenu od svibnja do kolovoza 
1976. smanjila se 15 posto, voćnih 
sokova 22 posto, piva domaćeg 4 
posto a uvoznog 17 posto, u uspo¬ 
redbi s istim razdobljem 1975. Po¬ 
četkom 1977. to je smanjenje iznosi¬ 
lo čak 20 posto. 

Neznatni su to simptomi za poja¬ 
vu planetarnog značenja, simptomi 
djelomice izazvani krizom, ali ipak, 
općenito uzevši, pokazuju koje i 
kakve mogu biti posljedice neke 
»meteorološke bolesti«. 

»Smanji li se prosječna tempera¬ 
tura Zemlje za jedan jedini stu¬ 
panj, proizvodnja hrane toliko će 
pasti da će izazvati glad u Indiji 
svake Četvrte godine, a u Kini sva¬ 
ke pete«, kaže Ezio Rossini, šef sre¬ 
dišnjeg ureda za ekologiju talijans¬ 
kog ministarstva poljoprivrede^ i 
docent za mateorologiju na Sveuči¬ 
lištu u Rimu. »Nekoć su katastrofe 
sličnih razmjera tek neznatno utje¬ 
cale na onaj dio čovječanstva koji 
nije bio izravno ugrožen. Danas bi, 
pak, mogle izazvati vrlo teške po¬ 
trese u svjetskoj politici i privre¬ 
di.« 


Prema znanstvenicima, posve su 
realni izgledi da temperatura pad¬ 
ne za taj jedan jedini, fatalni stu¬ 
panj. Proučavanje, koja je 1973. 
obavljala NASA, u vezi s promjena¬ 
ma u sastavu Zemlje i njezine 
vanjske atmosfere, upućuju na to 
da će otprilike za stotinu godina 
biti ugroženi gotovo svi oblici živo- 

PEDESET TEORIJA 

To, dakako, ne znači da će se lju¬ 
di, životinje i biljke ukočiti od 
hladnoće, već da će morati živjeti 
u uvjetima mnogo nepovoljnijim 
od današnjih. Čovjeku današnjice, 
nastavljaju znanstvenici, može se 
ta stotina godina učiniti neobično 
dalekom. Za opstanak vrste, među¬ 
tim, nije to ni jedan jedini dan. 

Ali zašto se mijenja klima na 
Zemlji? Što narušava ravnotežu u 
atmosferi? 

Znanstvenici su razradili barem 
pedesetak teorija pomoću kojih bi 
objasnili tu pojavu. Najraširenija 
je ona prema kojoj sve ovisi o jača¬ 
nju ili slabljenju Sunčevih pjega u 
određenom razdoblju. Tako je ame¬ 
rički Nacionalni centar za istraživa¬ 
nja atmosfere u Boulderu (SAD) 
otkrio 1975. da temperatura Zemlje 

pada usporedo s porastom broja 
Sunčevih pjega. 

Ostale, često spominjane, pojave 
bile bi nepravilnosti u putanji Zem¬ 
lje oko Sunca, čak i neznatna pomi¬ 
canja Zemljine osi, promjene ma¬ 
gnetskog polja, pa čak i vulkanske 
erupcije koje, ubacujući u atmosfe¬ 
ru milijarde tona prašine, sprečava¬ 
ju prodor Sunčevih zraka (nakon 
erupcije indonezijskog vulkana 
Krakatua 1883. Zemlja je dvije go¬ 
dina bila izložena općem padu tem¬ 
perature). 

»Zacijelo bi svaka od tih poja¬ 
va«, kaže Harrison Brown, član bri¬ 
tanske akademije znanosti, »mogla 
negativno utjecati na ’polarni vi¬ 
hor’ o kojemu velikim dijelom ovi¬ 
se promjene podneblja, barem na 
sjevernoj polulopti.« 

Uistinu, znanstvenici su posred¬ 
stvom meteoroloških satelita primi¬ 
jetili da se posljednjih godina tzv. 
polarni vihor, tj. one goleme mase 
hladnih vjetrova koje kruže oko 
Sjevernog pola, pomiče svojim 
vanjskim rubom prema jugu više 
nego obično, sudarajući se u toplim 
područjima s tropskim i vlažnim 
strujama koje se uzdižu od ekvato¬ 
ra. Posljedice te pojave: područja 
južnoga visokog tlaka, nailazeći na 
prepreke u svojemu uobičajenom 
kretanju, ne napreduju više redovi¬ 
to prema sjeveru. Zato podneblje 
Evrope, Kanade i Sjedinjenih Drža¬ 
va — sjeverne polutke, uglavnom — 
podliježe velikim poremećajima. 

»Ali zašto«, pita Roberto Gualtie- 
rotti, upravitelj Centra za medicins¬ 
ku bioklimatologiju Sveučilišta u 
Milanu, »ne dodati prirodnim uzro¬ 
cima poremećaja u atmosferi, pa 
tako i polarnome vihoru, djelatnost 
čovjeka? Ne isključujem da čovjek 
danas može, među ostalim, pogorša¬ 
ti i meteorološke uvjete.« 

Uistinu, danas je gotovo nitkr 
više ne isključuje. U posljednjih 
pola stoljeća količina ugljikova 
anhiđrida u zraku povećala se 56 


posto, zahvaljujući indusli ijalizaci 
ji, uređenjima za grijanje, ispuš¬ 
nim plinovima automobila, aviona i 
drugome. 

Nemoguće je da to golemo pove¬ 
ćanje količine plinova ne utječe na 
stabilnost podneblja, premda je — 
kako ističe Mario Pinna, docent za 
geografiju Sveučilišta u Piši — vrlo 
teško znanstveno objasniti tu poja¬ 
vu, »upravo zato što se očituje za¬ 
jedno s prirodnim uzrocima promje¬ 
na, pa je i ne možemo proučavati 
odvojeno.« 

Tu je zatim stalna, nezaustavlji¬ 
va degradacija mikroklima, to jest 
klima ograničenih područja, koje 
sve zajedno tvore jedan jedinstveni 
golemi uzrok poremećaja. 

KLIMATSKI GENOCID 

»Podneblje Zemlje, pa tako i 
mjesne mikroklime«, kažu stručnja¬ 
ci, »prisno su povezani s nekom 
vrstom toplinske ravnoteže i raz 
mjene energije između atmosfere, 
vode i tla. A zagađivanje može ne¬ 
popravljivo narušiti tu ravnotežu.« 

Na primjer: čestica nafte na 
moru zaustavlja grijan i e vodene 
mase, pa se mijenja tok strujanja 
zraka s mora na kopno i obratno, 
što će ntierati na cjelokupnu biološ¬ 
ku sredinu — faunu, floru, kulture 
itd. 

Sve su to. dakle. nosPedice indu¬ 
strijskog manipuliranja podneb¬ 
ljem. izazvanog ponajviše nennzna- 
vanjem velikoga meteorološkog fe¬ 
nomena. No već se naziru i mnncro 
dramatičniji utjecaji, čile se no<đje- 
dice za budućnost atmosfere ne 
nogu ni predvidjeti. 

Prve vresti o takvim manioulaci- 
,q ma potječu iz 1947 — uragan, u 
čiju su jezgru Amerikanci, iz avio¬ 
na, uštrcali određenu količinu 
srebrnoga iođiđa, skrenuo je sa svo¬ 
jega prirodnog puta, što su ekcneri- 
mentatori i željeli, ali se zatim izne¬ 
nada vratio, izazvavši golemo šfpfe 
u Floridi, Georgiji i Južnoj Karoli- 
ni. 

Slijedili su drugi pokušaji, ovaj 
put uspješni (1965. i 1967), sve dok 
nije došlo do dramatične optužbe o 
meteorološkom genocidu, koju je 
1975. uputio Sjedinjenim Državama 
Sorge Vivo, upravitelj Centra za 
zemljopisna istraživanja Sveučilišta 
u Meksiku. 

Vivo tvrdi da su u listopadu 
1974. američki znanstvenici iz Cen¬ 
tra za uragane u Corral Gablesu 
uspjeli skrenuti s puta uragan Fifi, 
koji se trebao srušiti na Floridu. 
Natjeran iznad Hondurasa, uragan 
je ubio više od 10.000 ljudi. Ameri¬ 
kanci su odbili optužbu. Vivo je 
ustrajao: temeljito proučavanje ura¬ 
gana Fifi, rekao je, pokazuje da 
je bio skrenut s puta. A to su mo¬ 
gli učiniti samo Amerikanci, koji 
su otišli najdalje u istraživanju 
promjene klime, pa su u tu svrhu 
čak izradili program, nazvan Plavi 
Nil, koji je vlada priznala 1970, pri¬ 
godom rasprave o vojnom budžetu 
u Senatu. Kakve bi posljedice za 
meteorološku sudbinu Zemlje mo¬ 
gle biti od takvih operacija? I što 
će se dogoditi kad se ostvare veliki 
sovjetski planovi o skretanju toko¬ 
va rijeka i morskih struja? 

Jedan od njih, plan Davidova, pred¬ 
viđa gradnju brane od 80 kilometa¬ 
ra u Beringovu tjesnacu, kako bi 
se topla pacifička struja, Kuro Šio, 
skrenula prema zamrznutim i pu¬ 
stim sibirskim obalama. Drugi plan 
predviđa spašavanje Kaspijskoga 
jezera, čija se razina neprestano 
snižava na zabrinjavajući način, 
povezivanjem rijeke Pečore i osta¬ 
lih manjih pritoka s Volgom, jedi¬ 
nom velikom rijekom koja se ulije¬ 
va u jezero. 

ZASJEDA GLADI 

'Ako se ostvare ti projekti, te 
bude iskorištavala atmosfera na 
američki način — kažu klimatolozi — 
može se dogoditi svašta, čak i to 


da se sadašnja tendencija hlađenja 
Zemlje obrne i krene protivnim 
smjerom, zagrijavanja, sličnog 
»postglacijalnom optimizmu« prije 
5 do 6 tisuća godina ili, pak, toplo- 
me srednjovjekovnom podneblju, 
koje je vladalo negdje oko 1000. 
godine. 

Ukratko, može se dogoditi da go¬ 
leme količine ugljikova anhiđriđa, 
koje čovjek izbacuje u atmosferu, 
obuhvate Zemlju poput plašta, do¬ 
puštajući prolaz sunčanih zraka, ali 
sprečavajući da se jedanput preo- 
bražene u toplinsku energiju, u 
dodiru s tlom — vrate i izgube u 
atmosferi. 

Posljedice toga bile bi opće pove¬ 
ćanje temperature, otapanje polar¬ 
nih kapa i, prema tome, porast razi¬ 
ne mora. 

»No to«, primjećuju stručnjaci, 
»znači nagađati o studeni ili vrući¬ 
ni. Svijest o tome da prolazimo raz¬ 
doblje u kojem klimatske mijene 
imaju važnu ulogu u čovjekovoj 
opstojnosti, ne smije se pretvoriti 
u kušnju da se iznose ili traže pret¬ 
postavke, već u zahtjev znanstveni¬ 
cima i političkoj vlasti da se napo¬ 
kon suoče s nevoljama što ih pod¬ 
neblje počinje stvarati čovječanst¬ 
vu.« Uzmaka nema. Da bi se mogla 
programirati ekonomska politika, 
valja ubuduće sve više i bolje poz¬ 
navati narav atmosfere i utjecaj 
što ga na nju ima čovjek svojim 
nezaustavljivim oslobađanjem ener¬ 
gije, teretom zagađivanja i demo¬ 
grafskim pritiskom. 

U protivnome, bila studen ili 
žega, nastupit će glad. 

